Stanovisko Európskeho výboru regiónov – Splnenie cieľov udržateľného rozvoja do roku 2030

(2021/C 440/07)

Spravodajca: Ricardo RIO (PT/EĽS), starosta mesta Braga Referenčný dokument: Delivering on the UN's Sustainable Development Goals – a comprehensive approach (Splnenie cieľov OSN v oblasti udržateľného rozvoja do roku 2030 – komplexný prístup) Ročná stratégia udržateľného rastu na rok 2021

POLITICKÉ ODPORÚČANIA

EURÓPSKY VÝBOR REGIÓNOV

1. sa domnieva, že dosiahnutie cieľov udržateľného rozvoja je zásadné pre všetkých 194 krajín, ktoré prijali Agendu 2030 pre udržateľný rozvoj, a domnieva sa, že prebiehajúca pandémia a jej očakávané zdravotné, hospodárske, sociálne, environmentálne a kultúrne dôsledky sú pre tento cieľ novým impulzom. Žiada preto európskych vedúcich predstaviteľov, aby boli ambiciózni a konzistentní vo svojich programoch domácej a zahraničnej politiky a aby jednoznačne vyhlásili, že Európska únia na všetkých úrovniach riadenia musí v súvislosti s Dekádou OSN pre opatrenia v oblasti cieľov udržateľného rozvoja stáť v popredí plnenia cieľov udržateľného rozvoja a byť jeho očividným lídrom.

2. Je presvedčený, že toto stanovisko treba chápať ako povzbudenie Európskej komisie k posilneniu cieľov udržateľného rozvoja ako neoddeliteľnej súčasti európskych základných hodnôt a identity, a tým im v rámci celkového naratívu a priorít priznať patrične veľký význam.

3. Víta politické vedenie Európskej komisie pri plnení cieľov udržateľného rozvoja prostredníctvom Európskej zelenej dohody a preorientovanie európskeho semestra na ciele udržateľného rozvoja, ako aj prístup Komisie k presadzovaniu ambiciózneho programu týkajúceho sa udržateľnejšej, konkurencieschopnejšej a súdržnejšej Európy, otvorenej svetu a pripravenej na výzvy 21. storočia, ktorý bol posilnený ďalšími finančnými prostriedkami Next Generation EU s cieľom vybudovať ekologickejšiu, digitálnejšiu a odolnejšiu Európu.

4. Naďalej však podporuje žiadosť Rady, Európskeho parlamentu, VR a bývalej platformy viacerých zainteresovaných strán pre ciele udržateľného rozvoja o vypracovanie zastrešujúcej stratégie pre ciele udržateľného rozvoja, ktorá nahradí stratégiu Európa 2020 a realizuje spoločnú víziu modelu udržateľného rozvoja, ktorý chceme podporovať v prospech Európskej únie a z nej, a umožniť tak všetkým miestnym a regionálnym samosprávam deliť sa o totožné ciele a zámery v rovnakom duchu.

5. Pripomína, že EÚ preskúmaním obchodnej politiky mieni podporovať väčšiu udržateľnosť v súlade so svojím záväzkom plniť ciele OSN v oblasti udržateľného rozvoja. Len udržateľný a celistvý obchodný model, ktorý je v súlade so základnými hodnotami Európskej únie, môže prispieť k blahobytu a prosperite všetkých, a to v rámci EÚ, ako aj v iných častiach sveta.

6. Okrem toho vyjadruje poľutovanie nad tým, že ciele udržateľného rozvoja postupne stratili pozíciu v naratíve EÚ a v rámci tvorby politiky EÚ dostávali menší priestor, čo ohrozuje ich šance na implementáciu do roku 2030.

7. Sa domnieva, že schopnosť komunikácie a vzájomného učenia sa v rámci cieľov udržateľného rozvoja je rozhodujúcim prvkom na zvyšovanie povedomia a angažovanosti všetkých partnerov, čo si vyžaduje väčšie zosúladenie systémov riadenia EÚ v hospodárskych, sociálnych a environmentálnych otázkach, ako je európsky semester, Európska zelená dohoda a vykonávanie Európskeho piliera sociálnych práv a cieľov udržateľného rozvoja.

8. Konštatuje, že väzby medzi uvedenými iniciatívami a cieľmi udržateľného rozvoja sa niekedy javia ako chabé. V tejto súvislosti zdôrazňuje, že Komisia by mala zapojiť všetky svoje príslušné útvary a vyhnúť sa izolovaným iniciatívam.

9. Víta pracovný dokument útvarov Európskej komisie o plnení cieľov udržateľného rozvoja do roku 2030 ako užitočnú správu o vykonávaní, vyjadruje však poľutovanie nad tým, že obsahuje len zoznam iniciatív označených v rámci cieľov udržateľného rozvoja.

10. Napríklad v aktualizovanej novej priemyselnej stratégii ( 1 ) , ktorá bola predstavená v máji 2021, sa nespomínajú ciele udržateľného rozvoja, a preto nemôže byť súčasťou širšieho a rozsiahleho úsilia o súdržnosť politík a udržateľný rozvoj. To obmedzuje užitočnosť pracovného dokumentu útvarov Komisie z hľadiska vykonávania cieľov udržateľného rozvoja.

11. ex ante za mimoriadne dôležité pre kontrolu udržateľnosti návrhov. Víta záväzok vyjadrený v oznámení o lepšej právnej regulácii z 29. apríla 2021 ( 2 ) začleniť ciele udržateľného rozvoja do všetkých politík, ako aj určiť príslušné ciele udržateľného rozvoja pre každý návrh a preskúmať, ako iniciatíva podporí ich dosiahnutie, čím sa odzrkadlí predchádzajúca požiadavka VR ( 3 ) . VR okrem toho považuje transparentné a rozsiahle hodnotenia vplyvuza mimoriadne dôležité pre kontrolu udržateľnosti návrhov.

12. Víta zameranie pracovného dokumentu útvarov na význam účasti zainteresovaných strán a na uznanie úlohy a práce Európskeho výboru regiónov a miestnych a regionálnych samospráv. Poukazuje tiež na dôležitú úlohu národných, európskych a medzinárodných združení regiónov a miest.

13. Konštatuje, že predtým oznámené prostriedky na ďalšiu výmenu názorov a dialóg prostredníctvom konferencií a pravidelných podujatí organizovaných Európskou komisiou sa zatiaľ nenaplnili, a vyzýva na užšiu spoluprácu medzi Európskou komisiou, Radou, Európskym parlamentom a Európskym výborom regiónov v oblasti plnenia cieľov udržateľného rozvoja na úrovni EÚ.

14. Zdôrazňuje, že pandémia COVID-19 preukázala dôležitosť udržateľného rozvoja a že ciele udržateľného rozvoja môžu pomôcť posunúť sa k súdržnej a holistickej vízii v rámci NextGenerationEU a pri príprave národných plánov obnovy a odolnosti (NRRP), a najmä ako súčasť Mechanizmu na podporu obnovy a odolnosti (RRF).

15. Sa domnieva, že nedostatočné zapojenie miestnych a regionálnych samospráv v niektorých členských štátoch a absencia zmysluplného konzultačného procesu pri formulovaní národných plánov obnovy a odolnosti prostredníctvom určovania priorít a plánovaných opatrení, ohrozuje úspech týchto plánov v niektorých členských štátoch, keďže takto sú regionálne perspektívy rozsiahlej hospodárskej, sociálnej a environmentálnej transformácie zohľadnené len čiastočne. Je zrejmé, že treba nevyhnutne podporiť lokalizáciu cieľov udržateľného rozvoja s cieľom lepšej a spravodlivejšej obnovy.

16. Zdôrazňuje, že existujú dva kľúčové subsidiárne prístupy: súdržnejšia koordinácia medzi cieľmi udržateľného rozvoja a hlavnými politikami Európskej únie a nový impulz pre plnenie cieľov udržateľného rozvoja na miestnej a regionálnej úrovni. Musí sa to uskutočniť s jasnými stimulmi pre všetky zainteresované strany. V tomto zmysle by väčšia interakcia medzi európskymi inštitúciami a miestnou a regionálnou úrovňou priniesla výhody všetkým stranám.

Riadenie cieľov udržateľného rozvoja a európske inštitúcie

17. Víta, že súčasná Európska komisia prijala silný politický záväzok plniť ciele udržateľného rozvoja. Mali by ho však sprevádzať osobitné mechanizmy vnútorného riadenia v rámci Európskej komisie, ako napríklad pravidelné koordinačné stretnutia kabinetu predsedníčky s kabinetmi ostatných komisárov a komisárok o uplatňovaní cieľov udržateľného rozvoja.

18. Vyhlasuje, že platforma viacerých zainteresovaných strán pre ciele udržateľného rozvoja bola dobrým krokom na zapojenie občianskej spoločnosti a miestnych a regionálnych samospráv do rozhodovania o cieľoch udržateľného rozvoja na európskej úrovni. Odporúčania platformy týkajúce sa vykonávania cieľov udržateľného rozvoja v EÚ by sa mali využiť pri ďalších opatreniach ( 4 )

19. Uznáva, že Európsky klimatický pakt je krokom, ktorý má povzbudiť viac ľudí k činnosti, ale zameriava sa iba na témy týkajúce sa zelených oblastí a venuje sa podpore prijímania opatrení zainteresovanými stranami, zatiaľ čo platforma zahŕňala všetky ciele udržateľného rozvoja a pôsobila ako štruktúra pre dialóg v záujme podporovať a poskytovať poradenstvo Európskej komisii o ich včasnom vykonávaní.

20. Odporúča využiť správu predloženú na konci mandátu predchádzajúcej platformy na prípravu akýchkoľvek ďalších štruktúrovaných dialógov. Zastáva tiež názor, že budúce štruktúrované dialógy by mali zostať čo najreprezentatívnejšie, pokiaľ ide o širokú škálu zainteresovaných strán v oblasti udržateľného rozvoja z organizácií občianskej spoločnosti, súkromného sektora, odborov, akademickej obce, regionálnych a miestnych samospráv a menšinových alebo zraniteľných skupín, ktoré zastupujú štyri rozmery udržateľného rozvoja (hospodársky, environmentálny, sociálny, riadiaci) a majú preukázateľné výsledky a skúsenosti s prácou na cieľoch udržateľného rozvoja na úrovni EÚ. Na druhej strane by sa zainteresované strany mali zodpovedať svojim samosprávam a príslušným zložkám, zhromažďovať príspevky a podávať im správy.

21. Zdôrazňuje význam začlenenia rodovej rovnosti a rovnakých príležitostí pre všetkých do politík a programov EÚ, ktorými sa plnia ciele udržateľného rozvoja, ako sa zdôrazňuje v nedávnej správe Európskeho dvora audítorov o uplatňovaní hľadiska rodovej rovnosti v rozpočte EÚ ( 5 )

22. Žiada preto Európsku komisiu, aby obnovila platformu pre ciele udržateľného rozvoja alebo vytvorila ďalšiu platformu pre dialóg so silnými a štruktúrovanými následnými opatreniami s cieľom podporiť odborné znalosti všetkých rôznych zainteresovaných strán z verejných a súkromných inštitúcií v súvislosti s Agendou 2030 a priamo poskytovať poradenstvo Európskej komisii.

23. Pripomína výzvy rôznych zainteresovaných strán, a najmä Európskeho výboru regiónov, ako hlavného obhajcu subsidiarity v praxi, aby sa spoločné kroky EÚ viac zakladali na výmene najlepších postupov, posúdeniach vplyvu a lepšom prepojení s tzv. štvoritou špirálou (veda, politika, priemysel a spoločnosť). Najväčší vplyv má integrácia poznatkov a skúseností naprieč disciplínami, oblasťami politiky a všetkými cieľmi udržateľného rozvoja. Výzva EK Inteligentné mestá ( Intellligent Cities Challenge ) je vynikajúcim príkladom na povzbudenie a rozvoj v rámci iných GR a politík rovnako ako platforma stratégií pre inteligentnú špecializáciu (S3) pre ciele udržateľného rozvoja, ktorú by európske regióny mohli lepšie využívať.

24. Je presvedčený, že EK by mala vybrať niekoľko ukazovateľov sociálnych, hospodárskych a environmentálnych údajov na miestnej a regionálnej úrovni, ktoré môže miestna a regionálna úroveň ovplyvniť, s cieľom preskúmať vývoj Agendy 2030 v celej EÚ a v prípade možnosti aj vplyv na medzinárodnej úrovni. V tejto súvislosti by sa malo zohľadniť úsilie, ktoré sa už v niektorých krajinách na tento účel vynaložilo.

25. Trvá na tom, že monitorovanie a údaje sú kľúčovými komunikačnými nástrojmi na interakciu s občanmi a občianskou spoločnosťou na miestnej a regionálnej úrovni. VR a miestne a regionálne samosprávy sa zaviazali „lokalizovať“ ciele udržateľného rozvoja a plnia dôležitú funkciu pri zbere údajov. VR napríklad spolupracuje s OECD a pravidelne zhromažďuje údaje o miestnej a regionálnej angažovanosti v oblasti cieľov udržateľného rozvoja a je presvedčený, že ide o ukážkový príklad partnerstva vychádzajúceho z výskumu dôkazoch.

26. Nabáda Európsku komisiu, aby zvýšila spoľahlivosť svojej monitorovacej správy Eurostatu o cieľoch udržateľného rozvoja, a to tak, že zahrnie jednoducho kvantifikovateľné a nebyrokraticky stanoviteľné úrovne dosiahnutia cieľov udržateľného rozvoja. Komisia by mala vo väčšej miere využívať túto správu v rámci európskeho semestra a dopĺňať ju o údaje a najlepšie postupy miestnych a regionálnych samospráv, keďže súčasné monitorovanie nezahŕňa žiadne údaje na úrovni NUTS 2.

Úloha cieľov udržateľného rozvoja v európskom semestri pre udržateľnú obnovu

27. Oceňuje významnú prácu, ktorú Európska komisia vykonala v snahe začleniť ciele udržateľného rozvoja do európskeho semestra v rámci cyklu semestra 2020. Postupné začleňovanie cieľov udržateľného rozvoja do ročnej stratégie udržateľného rastu, správ o jednotlivých krajinách a národných programov reforiem preukázalo skutočný záväzok EÚ k zmene paradigmy smerom k udržateľnému rozvoju.

28. Podporuje Európsku zelenú dohodu a žiada o synergickejšiu interpretáciu cieľov udržateľného rozvoja pri riešení zmeny klímy a poukazuje tu na užitočnosť cieľov udržateľného rozvoja, najmä cieľa udržateľného rozvoja č. 13 a príležitosť pracovať na kompromisoch súdržnosti politiky s rámcom cieľov udržateľného rozvoja.

29. Sa domnieva, že je potrebné lepšie zosúladiť priority všetkých programov financovania s cieľom univerzálne začleniť ciele udržateľného rozvoja. Napríklad 100 klimatických neutrálnych miest v roku 2030 je krokom k zrýchleniu plnenia cieľov udržateľného rozvoja. Investície do sociálnych otázok sú prospešné aj pre klímu.

30. Preto nabáda Európsku komisiu, aby výslovne opätovne začlenila ciele udržateľného rozvoja do reformovaného európskeho semestra, čo povedie k udržateľnej miestnej obnove, ktorá by mala v plnej miere zapojiť miestne a regionálne samosprávy a dopĺňať reformy a investície v členských štátoch, ktoré by mali byť v súlade s cieľmi udržateľného rozvoja a mali by prinášať európsku pridanú hodnotu.

31. V tejto súvislosti opätovne zdôrazňuje, že je potrebné, aby Európska komisia vymedzila pojem „štrukturálne reformy“ v kontexte európskeho semestra. Takéto vymedzenie je potrebné v záujme zabezpečiť, aby sa tieto reformy obmedzovali na oblasti politiky, ktoré sú relevantné pre plnenie cieľov Zmluvy o EÚ a zastrešujúcich politických stratégií Európskej únie vrátane cieľov udržateľného rozvoja a ktoré pri náležitom dodržiavaní zásady subsidiarity priamo súvisia s právomocami EÚ ( 6 )

32. Vyzýva Komisiu, aby zvážila príspevok k dosiahnutiu cieľov udržateľného rozvoja ako spoločný a prierezový cieľ všetkých európskych programov financovania priameho a nepriameho riadenia.

33. Sa preto domnieva, že jeho odporúčania na lepšie prevzatie zodpovednosti za európsky semester sú v súčasnosti o to dôležitejšie, že je naliehavo potrebné zapojiť do tohto procesu regióny, mestá, vidiecke obce a zainteresované strany a zabezpečiť demokratickejšiu a transparentnejšiu správu vecí verejných. Berie na vedomie, že pracovný dokument útvarov Komisie o plnení cieľov udržateľného rozvoja OSN v tomto smere opätovne poukazuje aj na potrebu zapojiť zainteresované strany do plnenia cieľov udržateľného rozvoja.

34. Opakuje svoju výzvu na prijatie európskeho kódexu správania s cieľom zapojiť miestne a regionálne samosprávy a ich zastupujúce združenia do európskeho semestra, a pripomína, že Európska komisia by mala ísť príkladom a viesť štruktúrovaný dialóg so zainteresovanými stranami o európskom semestri, najmä po nevyplnenom priestore, ktorý zanechalo neobnovenie platformy viacerých zainteresovaných strán EÚ pre ciele udržateľného rozvoja.

35. Navrhuje ako prvý krok v tomto smere zorganizovať konferenciu zainteresovaných strán o európskom semestri s podporou oboch poradných výborov a/alebo konzultácie s výbormi pred uverejnením nasledujúcej ročnej stratégie udržateľného rastu.

36. Zdôrazňuje, že podpora dvojakej transformácie a vykonávanie Európskeho piliera sociálnych práv a jeho sprievodného akčného plánu v národných plánoch obnovy a odolnosti nepostačuje na koherentné a konzistentné pokrytie cieľov udržateľného rozvoja v snahe poskytnúť jasnú cestu k dosiahnutiu čiastkových cieľov a hlavných cieľov. Súčasná kríza ukázala, že EÚ potrebuje ciele udržateľného rozvoja ako širší prístup, ktorý zahŕňa a nadväzuje na ďalšie politiky, ako sú biodiverzita a zdravie v záujme predísť budúcim krízam.

37. Keďže sa Európa ocitla na križovatke, vyzýva Európsku komisiu, aby využila nasledujúcu ročnú stratégiu udržateľného rastu na rok 2022 na formálne opätovné začlenenie cieľov udržateľného rozvoja do európskeho semestra, lepšie prepojenie týchto cieľov a RRF a aby výslovne potvrdila ciele udržateľného rozvoja ako spôsob, ktorým môže EÚ formovať udržateľnú obnovu.

38. Sa domnieva, že zachovanie zamerania európskeho semestra ako rámca pre koordináciu hospodárskych politík krajín EÚ je možné aj so začlenením cieľov udržateľného rozvoja a že tieto ciele by sa preto mali čo najskôr opäť začleniť do európskeho semestra.

39. Nabáda Európsku komisiu, aby začala takúto reintegráciu počas hodnotenia NRRP mapovaním cieľov udržateľného rozvoja v NRRP, ktoré predložili jednotlivé členské štáty. Zdôrazňuje, že takéto zmapovanie, pokiaľ ide o to, ako plány prispievajú k plneniu cieľov udržateľného rozvoja, by uskutočnili útvary Európskej komisie. To by poskytlo užitočný prehľad o komplexnosti týchto plánov, pričom by to nepredstavovalo ďalšiu administratívnu záťaž pri podávaní správ.

40. Vyzýva Komisiu, aby zvážila vytvorenie jednoducho štruktúrovaného, nebyrokratického environmentálneho prehľadu, ktorý by dopĺňal sociálny prehľad v rámci európskeho semestra a pripravil by formálne začlenenie cieľov udržateľného rozvoja do ďalšieho cyklu európskeho semestra.

41. Vyslovuje sa za to, aby Komisia predložila návrhy na lepšie zosúladenie požiadaviek na zodpovednosť podnikov s vykonávaním Agendy 2030 pre udržateľný rozvoj. To by mohlo zahŕňať zváženie jednoducho štruktúrovaného a nebyrokratického európskeho pasu zodpovednosti veľkých podnikov, v ktorom by sa stanovili požiadavky týkajúce sa cieľov udržateľného rozvoja, pokiaľ ide o pracovnoprávne vzťahy, rodovú rovnosť, riadenie dodávateľského reťazca, zdaňovanie a finančnú transparentnosť.

42. Sa domnieva, že návrh Komisie na revíziu Paktu stability a rastu, ktorý sa má predložiť v poslednom štvrťroku 2021, by mal pripraviť pôdu pre reformu mechanizmov rozpočtového a makroekonomického dohľadu EÚ zameranú na udržateľnosť v snahe zabezpečiť dostatočne vysokú úroveň kvalitných verejných investícií do udržateľnej transformácie Európskej únie. To by malo zahŕňať návrhy na začlenenie jednoduchých a nebyrokratických ukazovateľov do fiškálneho rámca, ktoré lepšie odrážajú proces dosahovania cieľov udržateľného rozvoja než HDP.

Miestny a regionálny prínos k cieľom udržateľného rozvoja

43. Poukazuje na to, že podľa odhadov OECD 65 % zo 169 súvisiacich čiastkových cieľov v rámci 17 cieľov udržateľného rozvoja nemožno dosiahnuť bez zapojenia miestnych alebo regionálnych samospráv alebo koordinácie s nimi ( 7 )

44. Konštatuje, že miestne a regionálne samosprávy boli v roku 2018 v priemere zodpovedné za 53 % celkových verejných investícií v EÚ ( 8 ) . Väčšina týchto investícií sa týka infraštruktúry pre základné služby, v ktorých majú mestá a/alebo regióny základné právomoci a na ktoré sa niekedy vzťahujú konkrétne ciele udržateľného rozvoja, ako je vzdelávanie, zdravie, sociálna infraštruktúra, pitná voda, sanitácia, nakladanie s tuhým odpadom, energia, doprava a bývanie. Berie tiež na vedomie, že celý jedenásty cieľ udržateľného rozvoja je venovaný mestám a miestnym komunitám.

45. Sa domnieva, že miestne a miestna regionálne samosprávy sú kľúčové pre spustenie miestnych, regionálnych, a teda aj národných politík v dôležitých oblastiach súvisiacich s cieľmi udržateľného rozvoja, ako sú životné prostredie, verejné služby, vzdelávanie, zdravotníctvo a hospodársky a územný rozvoj a prispievajú k mnohým iným cieľom, ako sú rodová rovnosť, udržateľná spotreba, zamestnanosť, inovácia, inkluzívne spoločnosti, dobrá správa vecí verejných a partnerstvá. Preto je dôležité posilniť existujúci konsenzus o zvýšení územných priorít v rámci politiky EÚ. Mnoho sietí zriadilo pracovné skupiny, v rámci ktorých si členovia vymieňajú informácie a skúsenosti s plnením cieľov udržateľného rozvoja vo svojich krajinách – v niektorých prípadoch s partnermi v partnerských krajinách – a obhajujú svoje ciele pred Európskou komisiou a na medzinárodných fórach. Je tiež dôležité, aby miestne a regionálne samosprávy mohli na európskej úrovni vykonávať právomoci, ktorými disponujú vo svojich krajinách, pretože sa tým uľahčí presadzovanie verejných politík v prospech cieľov udržateľného rozvoja na všetkých úrovniach.

46. Víta predbežné výsledky prieskumu VR a OECD o cieľoch udržateľného rozvoja a obnove ( 9 ) , z ktorých vyplýva, že napriek pandémii sú miestne a regionálne samosprávy stále mobilizované realizovať ciele udržateľného rozvoja, pričom 60 % miestnych a regionálnych respondentov vyjadrilo presvedčenie, že ciele udržateľného rozvoja môžu pomôcť zaujať holistickejší prístup k obnove a 43 % má osobitnú štruktúru riadenia na ich vykonávanie.

47. Oceňuje prácu medzinárodných a európskych združení a organizácií zameraných na podporu lokalizácie cieľov udržateľného rozvoja na európskej a medzinárodnej úrovni prostredníctvom decentralizovanej spolupráce a vyzýva na väčšie úsilie o podporu týchto partnerstiev ( 10 )

48. Podporuje ďalší rozvoj iniciatívy OSN s názvom „Lokalizácia cieľov udržateľného rozvoja“ v snahe urýchliť a zintenzívniť úsilie o dosiahnutie cieľov udržateľného rozvoja do roku 2030. Zaväzuje sa spolupracovať s OSN a Európskou komisiou, aby sa podnietila väčšia mobilizácia miest a regiónov v záujme lokalizácie cieľov udržateľného rozvoja a vypracovania dobrovoľných správ o miestnom, regionálnom a subnárodnom preskúmaní, ktoré môžu v konečnom dôsledku prispieť k dobrovoľným správam o vnútroštátnom preskúmaní.

49. Zdôrazňuje, že pri meraní pokroku pri plnení cieľov udržateľného rozvoja je potrebné zamerať sa na miestnu úroveň. EÚ by mala mestám a regiónom pomôcť monitorovať ich pokrok pri dosahovaní cieľov udržateľného rozvoja vychádzajúc z ich príslušných daností ( 11 )

50. Žiada Spoločné výskumné centrum, aby pokračovalo v práci na dobrovoľných miestnych preskúmaniach vo forme príručiek a začlenilo ich do mechanizmov inteligentnej špecializácie s cieľom podporiť mestá a miestne samosprávy pri využívaní súdržnosti a ďalších finančných nástrojov. Európska komisia by okrem toho mala vytvoriť stimuly pre mestá a regióny, aby pracovali na lokalizácii cieľov udržateľného rozvoja na miestnej a regionálnej úrovni. VR by mal koordinovať tento rozsiahly proces.

51. Konštatuje, že je tiež potrebné posilniť budovanie kapacít na miestnej úrovni pri plnení cieľov udržateľného rozvoja. VR považuje za nevyhnutné spoločne rozvíjať modely strategického riadenia a osobitné nástroje riadenia pre udržateľný rozvoj a ponúknuť školenia rozhodujúcim činiteľom a zamestnancom miestnej samosprávy a miestnym zainteresovaným stranám. EÚ by mohla podporovať európske siete spoločného rozvoja a takéto príležitosti odbornej prípravy. VR tiež považuje úlohu vedecko-technologického a humanistického výskumu za kľúčovú pre dosiahnutie cieľov udržateľného rozvoja, a preto je potrebné zabezpečiť primerané financovanie centier vytvárajúcich poznatky a inovácie.

52. Konštatuje, že je potrebné urýchliť kultúru spolupráce vo všetkých odvetviach a na všetkých úrovniach pri vykonávaní cieľov udržateľného rozvoja.

53. Preto žiada, aby EK vytvorila priame stimuly pre miestne a regionálne samosprávy, ktoré by priamo spolupracovali so súkromným sektorom a občianskou spoločnosťou pri presadzovaní cieľov udržateľného rozvoja.

54. Zdôrazňuje kľúčovú úlohu regiónov pri navrhovaní a vykonávaní cieľov udržateľného rozvoja v praxi ako základných partnerov národných a miestnych subjektov v duchu spolupráce zakotvenej v cieli udržateľného rozvoja č. 17. Finančná a technická podpora regiónov je nevyhnutná na pomoc a budovanie miestnych kapacít na lokalizáciu cieľov udržateľného rozvoja a na zabezpečenie toho, aby udržateľné vidiecke a prímestské oblasti mali udržateľné vzájomné väzby s mestami.

55. Dôrazne podporuje výmenu miestnych a regionálnych najlepších postupov a je presvedčený, že je zásadná pre presadzovanie agendy cieľov udržateľného rozvoja, napríklad prostredníctvom nedávno vytvoreného pilotného projektu Urbact Network , ktorý združuje mestá lokalizujúce ciele udržateľného rozvoja. EÚ však musí vytvoriť nový program na výmenu osvedčených postupov medzi mestami a regiónmi v celej EÚ, ako aj s mestami z iných kontinentov s cieľom identifikovať globálne osvedčené postupy a podporovať dvojstranné dohody.

56. Je odhodlaný spojiť sily s ostatnými európskymi inštitúciami pri organizovaní podujatí „ Science meets regions “ (Veda a regióny) a akčných projektov zameraných na ciele udržateľného rozvoja pilotné testovanie, experimentovanie, vytváranie prototypov a rozširovanie, najmä využitím skúseností z regiónov, ktoré uskutočňujú svoje politiky na základe cieľov udržateľného rozvoja, a neskoršou podporou ich opakovania a rozširovania.

57. Žiada EÚ, aby vytvorila stimuly na podporu participatívnych opatrení verejných a miestnych organizácií na plnenie cieľov udržateľného rozvoja. Tieto stimuly by mali zlepšiť šírenie Agendy 2030 a propagovať ciele udržateľného rozvoja medzi bežnými občanmi v Európe aj mimo nej prostredníctvom viacúrovňových partnerstiev a partnerstiev viacerých zainteresovaných strán.

58. Opätovne potvrdzuje svoj záväzok zintenzívniť partnerstvá s OECD, EUROCITIES, AER, CEMR – PLATFORMA a Regions4 v snahe urýchliť lokalizáciu cieľov udržateľného rozvoja a presadzovať ich ako hlavnú hodnotu EÚ a zaväzuje sa uzavrieť ďalšie partnerstvá na ďalšiu podporu lokalizácie cieľov udržateľného rozvoja v Európe a mimo nej.

59. Ciele udržateľného rozvoja: základ dlhodobej stratégie EÚ pre udržateľnú Európu do roku 2030 Smerom k udržateľnej Európe do roku 2030 a ktoré stále platia, pokiaľ ide o výzvy na to, aby „nové kolégium Európskej komisie prevzalo vedúcu úlohu pri vytváraní viacúrovňového a medziodvetvového riadenia za účasti viacerých zainteresovaných strán, ktoré umožní začleniť všetky rozmery cieľov udržateľného rozvoja do všetkých politík EÚ“. Odvoláva sa na svoje stanovisko na tému ( 12 ) , v ktorom sú uvedené politické názory VR na diskusný dokument s názvoma ktoré stále platia, pokiaľ ide o výzvy na to, aby „nové kolégium Európskej komisie prevzalo vedúcu úlohu pri vytváraní viacúrovňového a medziodvetvového riadenia za účasti viacerých zainteresovaných strán, ktoré umožní začleniť všetky rozmery cieľov udržateľného rozvoja do všetkých politík EÚ“.

V Bruseli 1. júla 2021 Predseda Európskeho výboru regiónov Apostolos TZITZIKOSTAS

(1) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov –Aktualizácia novej priemyselnej stratégie na rok 2020: Budovanie silnejšieho jednotného trhu pre obnovu Európy, 5. mája 2021, https://eur-lex.europa.eu/legal-content/SK/TXT/?uri=CELEX%3A52021DC0350&qid=1626252298047.

(2) https://ec.europa.eu/info/files/better-regulation-joining-forces-make-better-laws_sk.

(3) Bod 42 stanoviska Európskeho výboru regiónov na tému Ciele udržateľného rozvoja: základ dlhodobej stratégie EÚ pre udržateľnú Európu do roku 2030, spravodajca: Arnoldas Abramavičius.

https://cor.europa.eu/sk/our-work/Pages/OpinionTimeline.aspx?opId=CDR-239-2019.

(4) https://ec.europa.eu/info/sites/info/files/sdg_multi-stakeholder_platform_input_to_reflection_paper_sustainable_europe2.pdf.

(5) https://bit.ly/3fJXlaF

(6) Pozri stanovisko VR 3764/2018 na tému Program na podporu reforiem a európsky nástroj stabilizácie investícií, https://webapi2016.cor.europa.eu/v1/documents/COR-2018-03764-00-00-AC-TRA-SK.docx/content.

(7) OECD cituje Sieť riešení udržateľného rozvoja OSN v dokumente s názvom A Territorial Approach to the Sustainable Development Goals: A role for Cities and Regions to leave no-one behind (Teritoriálny prístup k cieľom udržateľného rozvoja: Úloha miest a regiónov na nikoho nezabudnúť) (2017), OECD.

(8) Key Data on Local and Regional Governments in the EU (Kľúčové údaje o miestnych a regionálnych samosprávach v Európskej únii), 2019, OECD.

(9) Prieskum VR a OECD: Ciele udržateľného rozvoja ako rámec pre obnovu po pandémii COVID-19 v mestách a regiónoch. Prieskum sa realizoval od 10. mája do 18. júna 2021.

(10) Niekoľko príkladov: OECD a jej pilotný projekt územného prístupu k cieľom udržateľného rozvoja; Rada európskych obcí a regiónov (CEMR) a jej činnosť na pomoc národným združeniam regiónov a miest pri príprave dobrovoľných subnárodných hodnotení týkajúcich sa celých krajín; Zhromaždenie európskych regiónov (AER) a jeho činnosť v oblasti vykonávania cieľov udržateľného rozvoja na miestnej a regionálnej úrovni; globálna sieť Regions4 a jej iniciatíva v oblasti cieľov udržateľného rozvoja Community of practice; sieť EUROCITIES a jej pracovná skupina pre ciele udržateľného rozvoja; PLATFORMA a Únia miest a miestnych samospráv a ich školenie pre školiteľov o cieľoch udržateľného rozvoja; program EÚ URBACT a ciele udržateľného rozvoja; think-tank City Mayors Foundation na podporu udržateľnosti; a ICLE, popredná sieť pre mestá na celom svete pre programy udržateľnosti.

(11) Ako sa to deje napríklad v Portugalsku v prípade projektov CESOP Local realizovaných Katolíckou univerzitou v Portugalsku a projektov ODS Local realizovaných Lisabonskou univerzitou.

(12) Spravodajca: Arnoldas Abramavičius (LT/EĽS), prijaté 26. júna 2019, COR-2019-00239.